
MUNICIPIUL TIMIŞOARA

PRIMAR 
NR.SC2021-28989/19.10.2021
REFERAT DE APROBARE 

A PROIECTULUI DE HOTĂRÂRE
privind desemnarea reprezentanților  Consiliului Local al Municipiului Timişoara, în Comisia de evaluare a probei de interviu, a concursului pentru ocuparea funcţiilor de director şi director adjunct din unităţile de învăţământ preuniversitar de stat de pe  raza  Municipiului Timişoara
      1.Descrierea situaţiei actuale
    Prin Ordinul  Ministerului  Educației  nr. 4597/06.08.2021 a foat aprobată Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat.
     Coform prevederilor art.5, din Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat, în  vederea organizării concursului, se constituie  comisii  atât la nivelul Ministerului Educației cât și la nivelul  Inspectoratelor  Școlare.
 Conform  prevederilor  art 5,  alin II, lit c), pct 2 lit. b) ,  din Comisia de evaluare a probei de

interviu, pentru fiecare unitate de învăţământ, constituită prin decizie a inspectorului şcolar, va  face parte și un reprezentant al consiliului local, desemnat prin hotărâre a consiliului local, respectiv un reprezentant al consiliului judeţean/consiliului local al sectorului municipiului Bucureşti, desemnat prin hotărâre a consiliului judeţean/local al sectorului, în cazul unităţilor de învăţământ special, centrelor şcolare pentru educaţie incluzivă şi CJRAE/CMBRAE.
   Inspectoratul Școlar  Județean Timiș prin adresa cu nr. 13373/29.09.2021, înregistrată la instituția noastră sub nr. SC2021-27083/29.09.2021, a  solicitat  transmiterea  Hotărârii Consiliului Local privind  desemnarea  reprezentanților  ce vor face parte din Comisia de evaluare a probei de interviu.
   În aceste condiții se impune promovarea unui proiect de  hotărâre de consiliu local  privind  desemnarea reprezentanților Consiliului Local al Municipiului Timişoara, prevăzuți in Anexa la prezentul referat, în Comisiile de evaluare a probei de interviu a concursului pentru ocuparea funcţiilor de director şi director adjunct din unităţile de învăţământ preuniversitar de stat de pe raza  Municipiului Timişoara.  
    2. Cloncuzii  
   Având în vedere  cele expuse  mai sus  considerăm necesară şi oportună iniţierea unui proiect de hotărâre privind desemnarea reprezentanților Consiliului Local al Municipiului Timişoara, în Comisia de evaluare a probei de interviu, a concursului pentru ocuparea funcţiilor de director şi director adjunct din unităţile de învăţământ preuniversitar de stat de pe  raza  Municipiului Timişoara şi îl supun spre dezbatere şi aprobare Consiliului Local al Municipiului Timişoara. 

